**Ing. Ján Hrach , Slovenská 64 , 080 01 Prešov**

Firma, a.s.

Ing. Jozef Mak

Štúrová 21

010 01 Žilina

Prešov 01.10.2018

**Motivačný list**

Na základe Vášho inzerátu v denníku SME, uverejneného dňa 21.05.2015 sa uchádzam o pracovnú pozíciu vedúceho pracovného tímu (ref. č. 393).

Rozhodol som sa reagovať na pracovnú pozíciu vo Vašej firme, pretože v tejto oblasti môžem využiť svoje dlhoročné znalosti a schopnosti. Z predchádzajúcich zamestnaní mám skúsenosti s prácou s ľuďmi - priamy kontakt so zákazníkmi, zbieranie a vybavovanie požiadaviek klientov a starostlivosť o existujúcich klientov. Plynule hovorím po anglicky a písmom ovládam nemecký jazyk. Ovládam strojopis a na úrovni používateľa prácu s PC - Word, Excel, PowerPoint, Outlook, Internet.

Mojimi výhodami sú spoľahlivosť, dochvíľnosť, komunikatívnosť a flexibilita. Som ochotný vzdelávať sa a získavať nové pracovné skúsenosti. Verím, že moje vzdelanie a osobné predpoklady sú dostatočnou zárukou, že budem pre Vašu spoločnosť prínosom.

Ak Vás moja žiadosť o zamestnanie oslovila, rád Vám doplním ďalšie potrebné informácie na osobnom pohovore. Teším sa na Vašu odpoveď.

S pozdravom

..........................................

Ing. Ján Hrach